UTORAK,16.6.2020.

Rad ljudi na selu i u gradu ljeti

**RAD LJUDI LJETI**

**Voćnjak:** berba prvih plodova, čuvanje od tuče

**Vinograd:** čuvanje od tuče

**Oranica** (žetva) **i vrt** (ubiranje plodova, zalijevanje), čuvanje od tuče

**Park** (košenje trave, šišanje živice) **i šuma** (zaštita od požara)

Na oranicama tijekom ljeta također se ubiru plodovi. Najčešće su žetve pšenice, raži, ječma i drugih žitarica.. U vrtovima tijekom ljeta ima obilje raznolikog povrća koje dozrijeva i spremno je za branje. Povremeno je potrebno vrtove zalijevati vodom.

Parkovi se tijekom ljeta uređuju - kosi se trava, uređuje se živica, cvjetnjaci, zalijeva se itd. U šumama većih poslova nema. Najvažniji posao je obilaziti šumu i paziti da ne dođe do požara jer tada su štete najveće.

**LJETO NA SELU I U GRADU**

**Selo:** žetve, berbe voća i povrća, briga za stoku

Trava na livadama se kosi, zatim suši i uskladištava.

**Grad:** boravak na otvorenom, godišnji odmori

U gradu tijekom ljeta velik dio ljudi koristi godišnje odmore te često gradovi u unutrašnjosti izgledaju pusti. Velik dio ljudi u gradu također boravi na otvorenom.

**More:** boravak na moru - godišnji odmor

Ljudi se tijekom ljeta odmaraju koristeći godišnji odmor. I učenici i prije samog početka ljeta odlaze na najdulje školske praznike.